open-index/open-wikipedia-markdown huggingface dataset:
Baltramiejus Vilentas

**Baltramiejus Vìlentas** (apie 1525 m. Lietuvoje – 1587 m. Karaliaučiuje) – protestantas, vienas iš XVI a. lietuvių raštijos pradininkų.

## Kilmė, gyvenimas
Vilento raštų kalbos ypatybės rodytų, kad jis kilęs maždaug nuo Jurbarko, Ariogalos, Tytuvėnų. Jis buvo Martyno Mažvydo pusbrolis iš tėvo pusės. Studijavo Karaliaučiaus universitete. Nuo 1550 m. iki mirties buvo Karaliaučiaus lietuvių evangelikų liuteronų parapijos klebonas. Bendradarbiavo su M. Mažvydu, paveldėjo jo rankraščius.

## Knygos

Išleido Martyno Mažvydo parengtą giesmyną „Gesmes Krikščoniškas“ (1-2, 1566–70 m.) Čia išspausdintos ir dvi Vilento verstos giesmės. Spėjama, kad 1574 m. išleido Mažvydo „Parafrazį“, bet neišliko. Išleido Martyno Liuterio mažąjį katekizmą „Enchiridionas“ (1575 m.; išliko tik antrasis 1579 m. leidimas), į kurį įdėjo ir dalį Mažvydo „Katekizmo“.

Svarbiausias Vilento darbas – verstinė knyga „Evangelijos bei epistolos“, išleista 1579 m. kartu su „Enchiridionu“.

„Enchiridione“ yra paties Martyno Mažvydo iš naujo suredaguota 1547 m. „Katekizmo“ dalis. „Evangelijos bei epistolos“ – pirmas lietuvių kalba išspausdintas Naujojo Testamento fragmentas, kuriuo naudojosi ne tik Mažosios Lietuvos, bet ir Lietuvos Didžiosios Kunigaikštystės lietuvių raštijos atstovai. Leidinys saugomas Vilniaus universiteto Retų spaudinių skyriuje.

Abu šiuos Vilento darbus mokslo reikalams pakartotinai išleido vokiečių kalbininkas Friedrichas Bechtelis (*Bartholomäus Willent’s litauische Übersetzung des Luther’schen Enchiridions und der Episteln und Evangelien*, Göttingen, 1882). Fotografuotiniu būdu, kartu su vertimu į anglų kalbą „Enchiridioną“ išleido amerikiečių kalbininkas Gordonas Buellis Fordas (*The Old Lithuanian Catechism of Baltramiejus Vilentas (1579): A Phonological, Morphological, and Syntactical Investigation*, The Hague, Paris, 1969). Fordas daugiausia tyrinėjo ir šio veikalo kalbą.

## Kalbos ypatybės
Vilento kalba ir rašyba gana artima Mažvydui. Jo kalbai būdingi pažemaitės vakarų aukštaičių bruožai: nekirčiuotų galūnių ilgieji balsiai sutrumpėję, dažnai numetami nekirčiuotų galūnių senoviniai trumpieji *a*, *i*. Pasitaiko žemaitybių. Gana turtinga leksika. Sintaksė ne visur lietuviška: vietomis labai sekama vokišku tekstu.

## Šaltiniai
Volkswagen Vento

**Volkswagen Vento** – vidutinės klasės automobilis, gamintas 1992–1998 m. VW Vento Europoje buvo pristatyta 1992 metų pirmąjį ketvirtį, Jungtinėje Karalystėje - tų pačių metų rugsėjį, o Šiaurės Amerikoje – 1993 metais (dėl gamybos vėlavimo ir surinkimo kokybės problemų Volkswagen surinkimo gamykloje Puebloje, Meksikoje).
Šiaurės Amerikoje naujajam modeliui dėl itin sėkmingų praeitos *Jetta* kartos pardavimų buvo paliktas senasis vardas - ten ji vadinosi *Volkswagen Jetta Mark 3*. Europoje, norint įtikti jaunajai kartai, modeliui buvo suteiktas *Vento* vardas (*„Vento“* portugalų ir italų kalbose reiškia vėją).

## Naujovės

Stilius buvo pakeistas dizainerių komandos, vadovaujamos Herberto Schäferio, ir automobilis tapo aerodinamiškesnis nei ankstesnės kartos modelis. Nors modelis liko vizualiai panašus į praeitą kartą, vis dėl to buvo atlikta ir nemažai pakeitimų. Buvo atsisakyta dviejų durų modelio, patobulinta aerodinamika, todėl automobilio oro pasipriešinimo koeficientas sumažėjo iki 0,32. Be to, automobilis tapo labiau tausojantis aplinką su perdirbto plastiko naudojimu, befreone oro kondicionavimo sistema ir dažais, kurių sudėtyje nėra sunkiųjų metalų.

## Saugumas

Su dviem įrengtomis saugos oro pagalvėmis *Jetta* gavo tris iš penkių žvaigždučių 56 km/h  priekinio susidūrimo teste. Nacionalinės greitkelių eismo saugumo administracijos (JAV) atlikto tyrimo 64 km/h priekinio susidūrimo teste automobilis gavo įvertinimą „Ribinis“.
Ruseifa

**Ruseifa** () – miestas Jordanijoje, Zarkos muchafazoje, įsiterpęs tarp Amano ir Zarkos miestų, prie Zarkos upės. Svarbus pramonės centras. Chemijos pramonė. Greta miesto yra fosfatų kasyklos.

## Istorija

Miestas išaugo 1935 m. pradėjus fosfatų gavybą. 1943 m. netoliese rastos vienintelės pasaulyje žinomos priešistorinio pterozauro *Arambourgiania* fosilijos.

## Galerija


File:Jabal al ganobe- Russeifa7.jpg
File:Jabal al ganobe- Russeifa9.jpg
File:Jabal al ganobe- Russeifa6.jpg
File:Russeiffa.jpg
Um Kaisas

**Um Kaisas** () – nedidelis miestas šiaurės vakarų Jordanijoje, prie Sirijos ir Izraelio sienų. Įsikūręs Golano aukštumose, prie Jarmuko kanjono, virš Tiberiados ežero. Svarbus turistinis centras. Mieste išlikę daug antikinio architektūrinio paveldo: bažnyčių, amfiteatro, akveduko, šventyklų, įtvirtinimų griuvėsiai, kapavietės.

## Istorija

Senovėje miestas buvo žinomas kaip ***Gadara*** (, ) arba ***Semiramio Antiochija*** (). Romėnų laikais miestas buvo svarbus gynybinis punktas. 218 m. pr. m. e. Gadara užkariauta Seleukidų. I a. pr. m. e. čia gimė graikų poetas Meleageras. 63 m. pr. m. e. Pompėjus miestą atkariavo ir įjungė į Dekapolį. 30 m. pr. m. e. imperatorius Augustas paskyrė miestą valdyti žydų karaliui Erodui. Spėjama, kad Gadaroje galėjęs vykti Biblijoje minimas Jėzaus atliktas demono išvarymas. II a. graikai į miestą nutiesė 170 km ilgio vandentiekį. Gadara vėliau tapo vyskupijos centru. 636 m., po Jarmuko mūšio, miestą užkariavo musulmonai. 747 m. Gadarą nuniokojo žemės drebėjimas, miestas buvo apleistas.

## Galerija

Image:Umm Qais-14.jpg|Kolonų liekanos
Image:Gadara - West Theatre 01.jpg|Amfiteatras
Image:Gadara BW 5.JPG|Archeologinė vietovė
Image:Umm Qais-13.jpg|Bizantinės bažnyčios liekanos
ROP 57-oji oro bazė

**Rumunijos oro pajėgų 57-oji oro bazė** () – Rumunijos oro pajėgų bazė netoli Konstancos, Mihailo Kogelničanu tarptautiniame oro uoste. Bazė panaikinta 2004 m. rugpjūčio mėn. vykdant Rumunijos oro pajėgų reorganizaciją ir išėmus iš ginkluotės naikintuvus MiG-29, kuriais buvo ginkluoti šios oro bazės daliniai.

Mihailo Kogelničanu tarptautinis oro uostas buvo 86-osios oro bazės padalinys iki 2018 m., kai buvo atkurta 57-oji oro bazė. Jame bazuojasi 572-ioji sraigtasparnių eskadrilė, naudojanti IAR-330L.

## Nuorodos

* Fortele Aeriene Romane
Konsepsjono provincija (Čilė)

**Konsepsjono provincija** () – provincija Čilėje, Biobio regione. Provincijos administracinis centras yra Konsepsjonas. Plotas 3 439,3 km² ir turi 912 889 gyventojų.

## Komunos
# Konsepsjonas
# Koronelis
# Čigvajantė
# Florida
# Hualpenas
# Hualkis
# Lota
# Penkas
# San Pedro de la Pasas
# Santa Chuana
# Talkahuanas
# Tomė

## Šaltiniai
ROP 95-oji oro bazė

**Rumunijos oro pajėgų 95-oji kapitono Aleksandro Šerbenesku oro bazė** () – Rumunijos oro pajėgų bazė netoli Bakeu (Bakeu apskritis).

Bazė įkurta 1995 m. rugpjūčio 25 d., jos tikslas – palaikyti 96-osios naikintuvų grupės treniruotumo lygį. Nuo 2001 m. gegužės 1 d. iki 2004 m. liepos 1 d., vykstant kariuomenės reorganizacijai, Bakeu oro bazėje veikė Viršgarsinio apmokymo centras, kuriame pagal naikintuvų MiG-21 LanceR programą buvo mokomi jauni pilotai.

Po 2004 m. liepos 1 d. 95-oji oro bazė rimtai reorganizuota.

Šiuo metu 95-ojoje oro bazėje įsikūrusios 951-oji naikintuvų eskadrilė (MiG-21 LanceR) ir 952-oji sraigtasparnių eskadrilė (IAR-330L), taip pat – 205-oji mokomoji eskadrilė (MiG-21 LanceR B).

## Galerija

image:Romanian Mig-21.JPG|MiG-21 LanceR-A iš 951-osios naikintuvų eskadrilės oro šventėje „Archangel 2005“.
image:Romanian Mig-21bis.JPG|MiG-21 LanceR-B iš 951-osios naikintuvų eskadrilės oro šventėje „Archangel 2005“.
File:MiG-21UMLancerB.jpg|MiG-21 Lancer B naikintuvas iš 951-osios naikintuvų eskadrilės, atvyko dalyvauti mokymuose Grafo Ignatjevo oro bazėje (Bulgarija).


## Nuorodos
* 95th Air Base on the Romanian Air Force official website 
* Order of Battle of the RoAF
ROP 90-oji skraidinimo oro bazė

**Rumunijos oro pajėgų 90-oji skraidinimo oro bazė** () – Rumunijos oro pajėgų bazė Otopenyje, netoli Bukarešto, Anrio Koandos tarptautiniame oro uoste.

1949 m. Otopenio aerodrome pirmoji įsikūrė 49-oji transportinė grupė. Vėliau, 1971 m. čia ėmė veikti specialioji eskadrilė, kuri po kelerių metų tapo 50-uoju skraidinimo sparnu. 1990 m. kovo 1 d. abu šie daliniai buvo sujungti ir oficialiai įkurta 90-oji skraidinimo oro bazė.

Šiuo metu bazėje įsikūrusios 901-oji, 902-oji, 903-oji, 904-oji ir 905-oji eskadrilės, naudojančios C-130 Hercules, C-27J Spartan, An-26, An-30, IAR-330L ir IAR-330 SOCAT.

90-ojoje skraidinimo oro bazėje bazuojasi ir Rumunijos prezidento bei vyriausybės lėktuvai.

2004 m. spalį į šią oro bazę atkelta 61-oji sraigtasparnių eskadrilė, ginkluota IAR-330 SOCAT sraigtasparniais. Bazėje veikia ir MEDEVAC tarnyba.

## Nuorodos

* Fortele Aeriene Romane
Alytaus Savanoris

**BC Savanoris** – profesionalus 2007 m. įkurtas krepšinio klubas iš Alytaus. 2013 metais persikėlė į Druskininkus ir tapo Druskininkų „Citus“, kuris šiuo metu rungtyniauja RKL.

*Plačiau žiūrėti: [[Druskininkų Citus]]*

## Istorija
2005 m. iš LKL dingo klubas „Alita“, tačiau greit įkurtas naujas „Savanorio“ klubas. Komerciniu būdu negavęs vietos** [[NKL]]** lygoje, klubas nutarė ją iškovoti sportiniu principu, todėl startavo **[[RKL]]** lygoje. 2011–2012 m. sezone RKL startavo nauju formatu, t. y. A ir B divizionais, o Alytaus Savanoris turėjo rungtyniauti B divizione.

2011–2012 m. reguliariajame sezone savo grupėje „Savanoris“ iškovojo 2 vietą, nusileidęs Trakų „TonyResort-Altitudė“ ekipai. Antra vieta garantavo klubui galimybę toliau varžytis dėl RKL nugalėtojų vardo. Du kartus įveikęs kito pogrupio nugalėtoją Kauno „Radijas Tau“, bei neutralioje salėje nugalėjęs Trakų klubą, Alytaus Savanoris RKL B divizione iškovojo pirmą vietą. Nors ši pergalė, dėl tuometinės RKL varžybų sistemos, nebuvo titulas, tačiau atvėrė galimybę atkrintamosiose varžybose pakeisti, ją įveikus, paskutinę vietą A divizione užėmusią komandą. Įveikęs silpniausią A diviziono ekipą – Gargždų „Gargždus“, Alytaus Savanoris stojo į atkrintamąsias varžybas dėl RKL nugalėtojo vardo, tačiau jau aštuntfinalyje nusileido Plungės „Olimpui“, kuris reguliariajame A diviziono čempionate buvo užėmęs trečią vietą ir galiausiai tapo čempionu.

2012–2013 m. sezone Alytaus Savanoris rungtyniavo RKL A divizione. Alytuje atsiradus naujam Alytaus „Dzūkijos“ klubui, besivaržančiam **[[NKL]]**, Alytaus Savanorio sezono tikslai sumažėjo iki patekimo į RKL pusfinalį. Reguliariajame sezone iškovojęs 21 pergalę ir patyręs 5 pralaimėjimus, klubas užėmė 3 vietą ir pateko į atkrintamąsias varžybas. Aštuntfinalyje du kartus įveikęs Šiaulių „SM-Saulė“ ekipą, Alytaus Savanoris netikėtai suklupo ketvirtfinalyje, nusileidęs Kuršėnų „Grafų Baldai-Kristalas“ klubui, ir titulų taip pat neiškovojo.

2013 m. komandos vadovai nutarė išsikelti rungtyniauti į Druskininkus. Alytaus „Savanoris“ tapo Druskininkų Citus.

## Klubo pasiekimai

## Sudėtis

### 2012/2013 m. sezonas

| *** žvaigždutėmis pažymėti krepšininkai klube sezono nebaigė.

## Šaltiniai

## Nuorodos
Žodžių balionas

**Žodžių balionas** (taip pat **šnekos balionas**, **dialogo balionas** arba **šnekos burbulas**) yra grafinis susitarimas, kuris naudojamas komiksų knygose, piešinių serijose ir karikatūrose veikėjų šnekai ar jų mintims parodyti.

## Populiarios formos

### Šnekos balionai
Pats dažniausias yra šnekos balionas. Pagrindinės dalys: pats balionas, kuriame vaizduojamas kalbėtojo tekstas ir smailus baliono išsikišimas, vadinamas uodega, kuris nurodo kalbėtoją. Labai dažnai į kalbėtoją rodo keli šnekos balionai.

### Minčių balionai
Minčių balionai būna dviejų formų: grandininis minčių balionas ir „miglotas“ balionas.

## Galerija

Vaizdas:Strigel 1506-detail.jpg|Prieš XVII a. šneka buvo vaizduojama raiščiais, vėliavomis, rankraščiais arba popieriaus lapuose.
Vaizdas:Boston1775.jpg|1775 m. karikatūra, atspausdinta Bostone.
Vaizdas:Ograbme.jpg|Šioje 1807 m. politinėje karikatūroje žodžių balionai panašūs į dabartinius.
Strėvos pilis

Medinė **Strėvos pilis**, dar  žinoma ***Strawilissen, Streben*** vardais, stovėjo ant Lašinių piliakalnio (Rumšiškių sen., Kaišiadorių raj.), esančio Strėvos dešiniojo kranto kyšulyje, netoli jos santakos su Nemunu. Strėvos pilies vieta (Lašinių piliakalnis) pasiekiama iš kelio , Bartkūnuose pasukus į dešinę link Lašinių, ten pasukus į kairę (P) link sodybos, pro ją paėjus į P (mišką) 300 m (yra kairėje). 

## Istorija

Kaip minima Vygando Marburgiečio Teutonų ordino kronikose, 1348 m. kryžiuočiai pirmą kartą įsiveržė į Trakų kunigaikštystės gilumą, ir lietuviai pralaimėjo Strėvos mūšyje. 1348 m. buvo užpulta ir Strėvos pilis. Ji minima ir 1368 m., kai kryžiuočių buvo apgulta, užimta ir sudeginta. Daugelis iš pilį gynusių įgulos narių pasidavė, be to, daug vyrų ir moterų buvo užmušta. Pilis nusiaubta buvo neatsitiktinai – šio žygio metu buvo niokojamos žemės palei Nemuną ir Nevėžį, norint sutrukdyti lietuviams tvirtinti Kauną.

Pilis datuojama XIV a., užėmė apie 45x20 m dydžio plotą, pailgą PR–ŠV kryptimi, apjuostą medinėmis sienomis, kurių išorinėje pusėje buvo 20–30 m aukščio statūs šlaitai. ŠV krašte siena stovėjo ant 6 m aukščio pylimo. Čia išorinis status 9 m aukščio šlaitas leidžiasi į 25 m pločio griovį, skiriantį pilies kalvą nuo toliau į ŠV esančios aukštumos. 0,2 ha plotą užėmė papėdės gyvenvietė.

## Piliavietės lokalizacija

Istoriografijoje pilies buvimo vieta vertinta nevienareikšmiškai. 1839 m. archeologas Teodoras Narbutas Strėvos mūšio vietą lokalizavo prie Žiežmarių. Ten pat arba Strėvininkuose spėjo buvus ir 1368 m. sudegintą Strėvos pilį. Šią nuomonę palaikė vėlesni istorikai. Strėvos pilis su Lašinių piliakalniu sutapatinta 1995 m. (pastarasis aprašytas 1975 m.).  

## Nuorodos

* Sąrašas:Lietuvos pilys
* 
* Kaišiadorių rajono chronologija
* Lietuvos medinės pilys
Edvardo I pilys Gvinede

**Eduardo I pilys Gvinede** (angl. *Castles and Town Walls of King Edward in Gwynedd*) – karinių pastatų grupė Gvinedo grafystėje Velse, Didžiojoje Britanijoje.

Visas pilis įsakė pastatyti Anglijos karalius Eduardas I, valdęs 1272–1307 m., šitaip norėdamas sustiprinti šalies šiaurinę dalį. Tai yra karinės architektūros, kurioje suderintas romanikos ir ankstyvos gotikos stilius, pavyzdys.

Valdant Edvardui I buvo pastatytos arba perstatytos 8 pilys Aberistvito, Boumario, Bilto, Kernarvono, Konvio, Flinto, Harleko ir Radlano vietovėse. Be to, jis taip pat įsakė atstatyti Kastel y Bere, Criccieth, Dolvidelane ir Kergwrle pilis. Karaliaus valdymo laikotarpiu didikai pastatė pilis Čerko, Denbigo, Havardeno, Holto ir Ridino vietovėse.

1986 m. 4 pilys buvo įtrauktos į UNESCO pasaulio paveldo objektų sąrašą:
* Boumario pilis;
* Kernarvono pilis ir ginybinė siena;
* Konvio pilis;
* Harleko pilis.


Vaizdas:Beaumaris Castle.jpg|Boumario pilis 
Vaizdas:Castell Caernarfon Castle - geograph.org.uk - 1020624.jpg|Kervarvono pilis 
Vaizdas:Conwy Castle.jpg|Konvio pilis
Vaizdas:Harlech Castle low.jpg|Harleko pilis
Ksaras

**Ksaras** (), agremas () – įtvirtinta berberų gyvenvietė, kurią sudaro vienas greta kito pastatyti namai, kurių išorinės sienos jungiasi ir sudaro ksaro išorinę sieną. Neretai stovėdavo kalnų šlaituose. Ksarai – viena iš svarbiausių berberų architektūros formų.

Ksaro viduje paprastai būdavo bendruomeniniai pastatai – grūdų saugyklos, mečetės, pirtys, taip pat parduotuvės. Gyvenamieji būstai ksare vadinasi *gorfa* (). Ksarai būdavo statomi iš samano (plaušaplyčių), rečiau – iš samano ir akmens. Ksarai paplitę Magribo Sacharos oazėse, pietiniuose Atlaso šlaituose. Ksarai tankiausiai išsidėstę pietryčių Maroke, Dra upės slėnio oazėse.

Penkis ksarus UNESCO paskelbė pasaulinio paveldo objektais. Tai Ait Benhadu Maroke ir Uadanas, Šingetis, Tišitas, Ualata Mauritanijoje.

Iš tos pačios arabiškos šaknies kilęs ir ispaniškas žodis *alcázar*, reiškiantis tam tikrą pilies tipą Ispanijoje ar Portugalijoje.
Žodis *ksaras* Magribo arabų kalboje reiškia *pilis*, manoma, kad tai skolinys iš  'pilis'.
Berberai ksarus vadina savo žodžiais: vienaskaita  ir daugiskaita . Magribe šis terminas labiau reiškia 'įtvirtintas kaimas; fortas'.
Saugoma teritorija

**Saugoma teritorija** – tiksliai apibrėžtas sausumos arba vandens plotas, turintis pripažintą mokslinę, ekologinę, kultūrinę ar kitokią vertę ir saugomas teisinėmis priemonėmis. Ji įsteigiama valstybės, o kartais ir privataus asmens, dalis yra inicijuojamos tarptautinių organizacijų (pavyzdžiui, Pasaulio paveldo sąrašas).

Saugomos teritorijos gali būti įvairių tipų, besiskiriančių pagal jose taikomos apsaugos griežtumą ir saugomo objekto pobūdį. Didžioji dalis saugomų teritorijų yra sausumoje, tačiau jos steigiamos ir jūrose bei vandenynuose. Saugomos teritorijos kuriamos siekiant išsaugoti jose esančią biologinę įvairovę, nykstančias rūšis, ekologinius procesus, unikalius gamtos paminklus, natūralius išteklius, kultūriškai svarbias vietas.

Pasaulyje 2018 m. buvo beveik 238 000 saugomų teritorijų, jos užėmė bendrą 46 mln. km² plotą (20 mln. km² sausumos ir 26 mln. km² vandens). Iš viso saugoma 14,7 % viso sausumos ploto ir 7,3 % vandenynų ploto. 

## Istorija

Saugomų teritorijų užuomazgomis gali būti laikomos vietovės, kurias vietiniai gyventojai vadino šventomis, buvo nustatę elgesio jose taisykles. Europoje ilgą laiką taip pat egzistavo specialūs medžioklės plotai, kuriuose leista medžioti tik karaliams, kunigaikščiams ar kitokį titulą turintiems asmenims.

Pirmasis įstatymais apibrėžtas nacionalinis parkas buvo Jeloustonas, įkurtas JAV šiaurės vakarinėje dalyje, 1872 m. Augant žmogaus poveikiui aplinkai, saugomos teritorijos pradėtos kurti daugumoje valstybių ir šiuo metu vaidina svarbų vaidmenį aplinkosaugoje.

## Kategorijos

Pagal apsaugos griežtumą Pasaulinei gamtos apsaugos organizacijai priklausanti Pasaulio saugomų teritorijų komisija saugomas teritorijas skirsto į:

* I kategorija – rezervatai. Juose siekiama išsaugoti natūralią laukinę gamtą, neleidžiama ūkinė veikla, stipriai ribojamas lankytojų srautas.
* II kategorija – nacionaliniai parkai. Jie panašūs į rezervatus, tačiau atviresni lankytojams, vykdo šviečiamąją veiklą.
* III kategorija – gamtos paminklai. Tai paprastai sąlyginai nedideli išskirtiniai gamtos objektai, saugomi nuo sunykimo.
* IV kategorija – buveinių ir rūšių draustiniai. Jais siekiama apsaugoti specifines rūšis ir jų buveines, ribojama joms žalą daranti veikla.
* V kategorija – kraštovaizdžio draustiniai. Jų paskirtis saugoti ekologiniu arba kultūrinių požiūriu išskirtines gamtos vietas. Draustiniuose leidžiama jiems nežalinga, dažniausiai tradicinė ūkinė veikla.
* VI kategorija – draustiniai su darniu gamtinių išteklių panaudojimu. Juose leidžiama darni, neigiamo poveikio saugomai teritorijai nedaranti ūkinė veikla.

## Lietuvoje

2012 m. duomenimis, saugomos teritorijos Lietuvoje užima 11 521 km² plotą (apie 17,6 % visos šalies teritorijos):

* draustiniai (1578,7 km²)
* regioniniai parkai (4489 km²)
* nacionaliniai parkai (1444 km²)
* rezervatai (188,1 km²)
* biosferos rezervatai ir poligonai (2364 km²)
* į kitas saugomas teritorijas nepatenkantys Natura 2000 plotai (1226,4 km²)

## Šaltiniai

## Nuorodos
* Pasaulio saugomų teritorijų žemėlapis
LKL 2011–2012 m. sezonas

**[[LKL]] 2011–2012 metų sezonas** – 19-tas lygos sezonas, kuriame dalyvavo 12 klubų. Reguliarusis sezonas prasidėjo spalio 1 dieną ir tęsėsi iki balandžio 14 dienos. Atkrintamosios varžybos vyko balandžio 16 – gegužės 13 dienomis. Čempionate triumfavo Kauno „Žalgiris“, finale neturėjęs jokios konkurencijos su „Lietuvos rytu“.

## Klubų kaita
Remiantis praėjusio sezono nutarimais, 13 vietą užėmęs Alytaus „Alytus“ teoriškai iškrito žemesnę lygą, tačiau dėl finansinių problemų nustojo egzistavęs. 12 pozicijoje likusi Palangos „Palanga“ apgynė savo vietą LKL, pereinamosiose varžybose įveikusi NKL čempionus – Pasvalio „Pieno žvaigždžių“ klubą. Visgi į LKL pirmenybes NKL nugalėtojas buvo priimtas, kai iš Vilniaus „Perlo“ ekipos įsigijo vietą aukščiausioje šalies lygoje. Vilniaus Perlas iš LKL žemėlapio išnyko.

## Sezono nutarimai
2012 m. liepos mėnesį Palangoje įvyko Lietuvos krepšinio lygos (LKL) visuotinis narių susirinkimas, kuriame buvo aptarti aktualūs klausimai, susiję su artėjančiu sezonu. Susirinkime dvejiems metams buvo patvirtinta naujoji LKL valdyba bei valdybos pirmininkas – prezidentas Šarūnas Kliokys. Čempionatui jau prasidėjus, spalio pabaigoje, LKL lyga paskelbė naująjį generalinį rėmėją, juo tapo buitinės technikos kompanija „BEKO“. Ji pakeitė pastaruosius du sezonus pagrindine LKL rėmėja buvusią aludarių įmonių grupę „Kalnapilis“. Ši lyga turėjo ir naują pavadinimą – „BEKO-LKL“.

Prieš prasidedant sezonui buvo nutarta, kad 12 komandų dalyvaujančių pirmenybėse tarpusavyje sužais po du susitikimus(namuose ir išvykoje), o 8 geriausiai pasirodžiusios ekipos pateks į atkrintamąsias varžybas. Tuo tarpu paskutinę vietą užėmusi ekipa susigrums pereinamosiose varžybose su NKL čempionato nugalėtojais. Tačiau reguliariojo sezono pabaigoje, Lietuvos krepšinio federacijos prašymu čempionato formatas buvo pakoreguotas. Siekiant, kad atrankos varžyboms į Olimpines žaidynes Londone besiruošianti Lietuvos rinktinė neprarastų pajėgiausiuose šalies klubuose rungtyniaujančių krepšininkų, buvo sutrumpintos atkrintamosios varžybos. Pakoregavus varžybų formatą, į atkrintamąsias pateko 6 ekipos, o dvi pirmąsias vietas reguliariajame sezone užėmusios komandos, pateko iš karto į pusfinalius. Ketvirtfinaliai buvo žaidžiami iki 2 pergalių, pusfinalių nugalėtojai nustatyti pagal dvejų varžybų rezultatus, o didžiajame ir mažajame finale buvo varžomasi iki trijų pergalių.

## Transliacijos
Šiame sezone LKL kovas rodė „Lietuvos ryto“ ir SPORT1 televizijos. LKL valdybos posėdyje Palangoje po šio sezono nuspręsta, jog abi šios televizijos ateinančius 3 sezonus bus oficialūs LKL rungtynių transliuotojai. Taip pat LKL kovas tiesiogiai rodė ir portalas „Basketnews.lt“.

## Reguliarusis sezonas

## Atkrintamosios varžybos

### Ketvirtfinaliai

----

----

----

----

### Pusfinaliai (nugalėtojas nustatomas pagal bendrą rezultatą)

----

----

### Dėl trečios vietos (iki trijų pergalių)

----

----

----

### Finalas (iki trijų pergalių)

----

----

## Individualūs apdovanojimai

## Šaltiniai
Plokščioji moliuskinė dėlė

**Plokščioji moliuskinė dėlė** (*Erpobdella octoculata*) – dėlių rūšis. Dažnai aptinkama tiek stovinčiuose, tiek ir tekančiuose vandens telkiniuose, vietomis labai gausiai. Minta bestuburiais. Spalva labai įvairuoja, su tamsesnėmis ir šviesesnėmis dėmėmis. Kūno ilgis gali siekti 60 mm, plotis apie 8 mm.
Jaunieji

**Jaunieji** – metinis pradedančiųjų lietuvių rašytojų kūrybos almanachas, ėjęs 1948 m. Kaune ir 1949–1960 m. Vilniuje.

## Istorija
Almanache buvo spausdinami poezijos (Algimanto Baltakio, Vlado Grybo, Antano Jonyno, Juozo Macevičiaus, Justino Marcinkevičiaus, Vytauto Rudoko, Pauliaus Širvio), prozos (Alekso Baltrūno, Alfonso Bieliausko, Vytauto Rimkevičiaus, Kazio Sajos) kūriniai, kritikos straipsniai ir vertimai. Kn. 1, 5-12 iliustruotos jaunųjų lietuvių dailininkų kūriniais. Išėjo dvylika numerių. Leido Grožinės literatūros leidykla. Tiražas – 2000-5000 egz. Nuo 1960 m. pradėta leisti jaunųjų rašytojų kūrybos serija „Pirmoji knyga“.

## Redaktoriai
* Jonas Šimkus (kn. 1)
* Mykolas Sluckis (kn. 2-3. 5-6)
* Vytautas Kubilius (kn. 4)
* Algimantas Baltakis (kn. 7-8)
* Aleksas Baltrūnas (kn. 9-10)
* Alfonsas Maldonis (kn. 11-12)

## Šaltiniai
Nebo kalnas

**Nebo kalnas** (, ) – kalnas Jordanijoje, Madabos muchafazoje, Jordano slėnio rytiniame šlaite. Aukštis – 817 m. Nuo kalno atsiveria panorama į Jordano slėnį ir Jerichoną.

Pasak Senojo Testamento, ant Nebo kalno, dar vadinamo ***Pisga*** (), užkopęs Mozė ir pažvelgęs į pažadėtąją žemę. Šiame kalne Mozė buvo tariamai palaidotas paties Dievo, todėl jo kapavietė nėra žinoma.

Kalno viršūnėje yra IV a. Mozės bazilikos liekanos, išlikusios grindų mozaikos. Dabar pastatytas naujas statinys, saugantis vertingą paveldą. Taip pat pastatytas varinių gyvačių kryžius, sukurtas italų architekto Giovanni Fantoni.

2000 m. Nebo kalną aplankė popiežius Jonas Paulius II ir greta bazilikos pasodino alyvmedį. 2009 m. ant šio kalno pamokslą sakė popiežius Benediktas XVI.


Mount Nebo (2007-05-821).jpg
Image:Nebo02(js).jpg|Mozės bazilika
Image:Har Nevo P1090063.JPG|Mozaikos
File:Brazen Serpent Sculpture.jpg|Varinių gyvačių kryžius
File:Mount Nebo3.jpeg|Vaizdas nuo Nebo kalno
Nebas

Žodis **Nebas** reiškia:

* Nebas – kalnas Jordanijoje;
* Nebas – upė Meno saloje;

Panašūs terminai:
* Neb – santrumpa, reiškianti JAV Nebrasko valstiją
The Ocean Race

**The Ocean Race** – tarptautinė jachtų buriavimo regata aplink pasaulį, rengiama kas trejus metus.

## Istorija
2017–2018 m. buvo įveikti 45 000 jūrmylių ir tai yra ilgiausias maršrutas lenktynių istorijoje.

## Lietuva varžybose
2014 m. Rokas Milevičius tapo pirmuoju lietuviu dalyvausiu „The Ocean Race“ varžybose. Kartu su olandų Team Brunel komanda iškovotas sidabro medalis.

2023 m. Ambersail 2 tapo pirmąja istorijoje Lietuvos komanda dalyvavusia „The Ocean Race“ varžybose. Komandos kapitonu tapo Rokas Milevičius. Komandoje taip pat varžėsi Saulius Pajarskas, Deimantė Jarmalavičiūtė, Martin Volkovicki, Jonas Drąsutavičius, Domantas Juškevičius, Martynas Karpavičius, Sigitas Babilius.

## Šaltiniai

## Nuorodos
* Oficiali svetainė
Whitbread 60

**Whitbread 60** (arba **Volvo Ocean 60**) – burinių jachtų klasė, plačiai naudota 1993 m. - 2002 m. Volvo Ocean Race buriavimo regatoje.

## Istorija
Whitbread 60 klasė buvo sukurta specialiai Volvo Ocean Race varžyboms. Pirmą kartą klasė debiutavo 1993 m. - 1994 m. Volvo Ocean race (tuometinėje *Whitbread Round the World Race*) regatoje. Tąkart sportininkai taip pat galėjo varžytis ir su 26 metrų dvistiebių laivų klase. Pirmoji regata, kuri naudojo vien tik Whitbread 60 klasę, surengta 1997 m. - 1998 m.

## Šaltiniai
Jordano slėnis

**Jordano slėnis** arba ***Ghoras*** (, ) – slėnis Artimuosiuose Rytuose, nusidriekęs iš šiaurės į pietus apie 200 km, nuo Tiberiados ežero iki Negyvosios jūros, abipus Jordano upės. Plotis iki 25 km. Slėnis patenka į Jordanijos, Izraelio ir Vakarų Kranto teritorijas. Jis yra tektoninio lūžio, skiriančio Arabijos ir Afrikos plokštes, dalis. Į pietus nuo Negyvosios jūros šis tektoninis lūžis prasitęsia kaip Vadi Arabos slėnis.

Jordano slėnis yra vienų pirmųjų žemdirbystės sričių pasaulyje. Čia ji vystoma daugiau kaip 10 tūkst. metų. Palankus klimatas ir Jordano vandenys leido šiam slėniui tapti svarbiu kultūriniu-istoriniu centru šiame dykumų apsuptame krašte. Būtent Jordano slėnyje įkurtas vienas seniausių pasaulio miestų – Jerichonas. Prie Jordano yra krikščionių laikoma viena švenčiausių vietų Al Maghtasas, arba Jėzaus Kristaus krikšto vieta.

Po Izraelio valstybės susikūrimo, kilo kariniai konfliktai dėl šio slėnio. 1967 m. vakarinę slėnio pusę (Vakarų Krantą) iš Jordanijos okupavo Izraelis. Vėliau Izraelis ketino betonine siena atriboti Jordano slėnį nuo palestiniečių gyvenviečių Vakarų Krante, tačiau dėl kritikos šių planų atsisakė.

Dabar Jordano slėnyje gyvena ~11 tūkst. izraeliečių, 7500 gyventojų Vakarų Krante ir virš 85 tūkst. Jordanijos gyventojų. Slėnyje didelių miestų nėra, nes stengiamasi visas žemes panaudoti žemės ūkiui.

## Šaltiniai
Volvo Open 70

**Volvo Open 70** – burinių jachtų klasė, plačiai naudojama nuo 2005 m. Volvo Ocean Race buriavimo regatoje.

## Istorija
Volvo Open 70 klasė buvo sukurta specialiai Volvo Ocean Race varžyboms. Pirmą kartą klasė debiutavo 2005 m. - 2006 m. Volvo Ocean race regatoje. Ji pakeitė anksčiau naudotas Whitbread 60 jachtas. Nuo senųjų jachtų Volvo Open 70 skiriasi savo kiliu. Pagal taisyklės jachtos gali būti pagamintos iš stiklo pluošto, aramidinio pluošto arba anglies pluošto.
Vadi Araba

**Vadi Araba** (, ) – tektoninis slėnis Artimuosiuose Rytuose, Izraelio ir Jordanijos teritorijose. Driekiasi 166 km iš šiaurės į pietus, nuo Negyvosios jūros iki Akabos įlankos. Kartu su Jordano slėniu sudaro tektoninį lūžį, skiriantį Arabijos ir Afrikos plokštes (tai pačiai lūžių juostai taip pat priklauso ir Rytų Afrikos riftinis slėnis). Slėnio paviršius nėra lygus – 77 km jis kyla nuo Akabos įlankos iki kol pasiekia 230 m aukščio tašką, o už jo leidžiasi link Negyvosios jūros (iki 417 m žemiau jūros lygio).

Pietinė Vadi Arabos dalis yra karšta ir sausa, todėl gyvenama retai. Čia įsikūręs Akabos miestas ir keletas beduinų kaimų. Izraelio pusėje yra Eilatas bei keletas kibucų. Pietinėje dalyje driekiasi Samaro smėlynai, yra Timnos slėnio parkas. Arčiau Negyvosios jūros slėnis kiek derlingesnis.

Vadi Arabos slėniu yra planuojamas nutiesti Raudonosios-Negyvosios jūrų kanalas, kuris gali sujaukti visą regiono ekosistemą.

Vadi Arabos slėnis pasižymi didele floros ir faunos įvairove. Slėnio savanose taip pat aptinkamas ir karakalas (*Caracal caracal*).

## Šaltiniai
Anne E. Derse

**Anne E. Derse** (g. 1954 m. Leikvude, Ohajuje, JAV) – JAV diplomatė, 2009 m. rugsėjo 28 d. – 2012 m. rugsėjo 15 d. ėjusi JAV ambasadorės Lietuvoje pareigas.

2006-2009 m. laikotarpiu ėjo ambasadorės Azerbaidžane pareigas.

Būdama ambasadore atvirai reiškia paramą lyčių lygybei bei LGBT teisėms.

Be gimtosios anglų gerai moka prancūzų, italų kalbas, taip pat azerbaidžaniečių ir lietuvių.

## Šaltiniai
Apusenų kalnai

**Apusenų kalnai** () arba **Vakarų Rumunijos kalnai** – Vakarų Karpatams priklausantis kalnų masyvas, esantis Transilvanijoje, Rumunijoje. Pats pavadinimas, išvertus iš rumunų kalbos, reiškia „Vakarų kalnai“. Aukščiausias taškas kalnuose yra 1849 m aukščio Kukurbeta Marė, dar vadinamas Bihorio viršukalne. Apusenų kalnai pasižymi urvų gausa. Jų esama apie 400.

Apusenų kalnai yra gana jauni. Sudaryti iš įvairių uolienų, daugiausiai iš klinties, o tai paaiškina tokią urvų gausą visame regione. Šie kalnai nesudaro nepertraukiamos kalnų grandinės, turi daug žemesnių vietų su perėjomis link Krišanos regiono ir Didžiosios Vengrijos lygumos. Šiaurėje ribojasi su Barkau upe, pietuose su Murešo upe, rytuose su Transilvanijos plynaukšte, o vakaruose – Krišanos lyguma.

Kalnai priklauso vidutinių platumų tarpinei klimato sričiai. Klimatui daugiausiai įtakos daro žemyninės, taip pat ir jūrinės, oro masės. Vidutinė metinė temperatūra svyruoja tarp 6 ir 10° C, per metus kritulių iškrenta 700–1000 mm. Regione vyrauja plačialapiai ir spygliuočiai miškai. Gyvūnija labai įvairi, sutinkamos tokios rūšys kaip lapės, vilkai, kiaunės, elniai, voverės, meškos, taip pat daug šikšnosparnių rūšių.

Vietovei būdingas mažas gyventojų tankumas. Regione yra daug mažų kaimų, vadinamų „giraitėmis“, išsibarsčiusių po visą vietovę. Yra ir keletas didesnių miestelių (Hunedoara, Bradas, Deva, Lopenis).

## Galerija

Vaizdas:Pietrele Albe.jpg|Apusenų kalnų kraštovaizdis
Vaizdas:Pestera Scarisoara - Sala Biserica.jpg|Stalagmitai Skarišoaros urvo viduje
Vaizdas:Carpatii apuseni.png|Transilvanijos Vakarų Karpatai
Džabal Um ad Damis

**Džabal Um ad Damis** () – aukščiausias kalnas Jordanijoje. Yra pačiuose šalies pietuose, Akabos muchafazoje, šalia Saudo Arabijos sienos. Aukštis – 1854 m.

Seniau aukščiausia šalies vieta laikytas Džabal Ramas (1734 m), bet „Shuttle“ radaro topografinė misija nustatė, kad Džabal Um ad Damio kalnas yra aukštesnis.

## Šaltiniai
Monokultūra

**Monokultūra** – žemės ūkyje taikoma praktika dideliuose žemės plotuose ilgą laiką (nesilaikant sėjomainos) auginti vienos rūšies augalus. Šiuo terminu taip pat vadinami patys laukai, kuriuose tam tikru sezonu auginami vienos rūšies augalai. Monokultūros plačiai naudojamos šiuolaikiniuose ūkiuose, nes leidžia gauti didesnį derlių su mažesne darbo jėga ir efektyviau panaudojant žemės ūkio techniką. Iš kitos pusės, monokultūrose gali lengviau plisti augalų ligos, greičiau nusialinti dirvožemis, todėl išauga trąšų ir pesticidų naudojimas. Tokiuose laukuose taip pat aptinkama žymiai skurdesnė biologinė įvairovė.

Monokultūra taikoma ne tik javų auginime, bet ir daržininkystėje, sodininkystėje, miškininkystėje. Bet kurio tipo monokultūros laukai neretai vadinami plantacijomis: alyvmedžių plantacija, juodųjų serbentų plantacija ir pan.

Monokultūros terminas taip pat gali būti naudojamas apibūdinti bet kokią kitą aibę, kuriuoje dominuoja vienos rūšies objektai. Pavyzdžiui, kultūrą su viena vyraujančia pasaulėžiūra.

Monokultūrai yra priešinga polikultūra (skirtingų rūšių auginimas tame pačiame lauke).

## Šaltiniai
Popajus

**Popajus**, **Kapitonas Kukulakis** yra animacinis personažas iš komiksų ir animacinių filmų. Popajus pirmą kartą pasirodė *King Features* piešinių serijose 1919 m. sausio 17 d., jį sukūrė amerikiečių karikatūristas Elzie Crisler Segar.

## Charakteris, istorija ir ypatybės
Popajus valgydamas špinatus įgyja supergalių, po to jo priešininkai neturi šansų prieš jį. Taip pat jis yra yra Olivės Oil (*Olive Oyl*, Alyvė) vaikinas ir kartais Svy Pė (*Swee' Pea*, Žirniukas) globos tėvelis.

## Šaltiniai
Jonas Rudalevičius

**Jonas Rudalevičius** (g. 1950 m. balandžio 26 d. Vievio valsčiaus Vilkabalio kaime) – lietuvių ekonomistas, diplomatas, Nepaprastasis ir įgaliotasis ambasadorius.

## Biografija
1973 m. baigė VISI Statybos ekonomikos fakulteto, statybos ekonomikos ir organizavimo specialybę. Iki 1991 m. dėstė VGTU Statybos valdymo ir organizavimo bei Verslo vadybos katedrose. Socialinių mokslų daktaras (1984 m.), docentas.

1991–1992 m. buvo Ministro Pirmininko G.Vagnoriaus įgaliotinis ekonominiams ryšiams su užsieniu. 1992–1995 m. – Lietuvos ambasados Bonoje patarėjas, laikinasis reikalų patikėtinis. 1995–1996 m. – LSA generalinis direktorius.

1996 m. gruodžio mėn. paskirtas Užsienio reikalų viceministru. 1999–2000 m. buvo Valdymo reformų ir savivaldybių reikalų ministras A.Kubiliaus vyriausybėje. 2000–2001 dirbo Užsienio reikalų ministerijoje ambasadoriumi ypatingiems pavedimams.

2001–2006 m. buvo Lietuvos nepaprastasis ir įgaliotasis ambasadorius Austrijoje, taip pat Slovakijai, Slovėnijai, Kroatijai ir Lichtenšteinui.

2006–2009 m. – Užsienio reikalų ministerijos Konsulinio departamento ambasadorius ypatingiems pavedimams.

2009 m. birželio mėn. – 2012 m. balandžio mėn. – Nepaprastasis ir įgaliotasis ambasadorius prie Jungtinių Tautų biuro ir kitų tarptautinių organizacijų Ženevoje.

2012 m. balandžio mėn. paskirtas Lietuvos Nepaprastuoju ir įgaliotuoju ambasadoriumi Šveicarijos Konfederacijoje bei Lichtenšteine. Iš šių pareigų atšauktas nuo 2015 m. balandžio 23 d.

2003 m. apdovanotas Ordino „Už nuopelnus Lietuvai“ Komandoro kryžiumi.

## Nuorodos
* Lietuvos ambasados Šveicarijoje tinklalapis 

## Šaltiniai

|-

|-

|-

|-
Aurelo Vlaiku skraidymo mokykla

**Aurelo Vlaiku oro pajėgų skraidymo mokykla**, *Aurelo Vlaiku oro pajėgų taikymo mokykla* () – Rumunijos oro pajėgų mokykla Boboke, įkurta 1997 m.  Po 2004 m. įvykusios oro pajėgos pertvarkos ši mokykla tapo pagrindine visų trijų oro pajėgų šakų (orlaivių, raketų žemė-oras ir radarų) taikymo apmokymo institucija. 

## Istorija
Šio mokyklos pirmtaku galima laikyti 1940 m. į *Zilistea-Boboc* aerodromą atkeltas karinės aviacijos mokyklas iš Tekučio ir Buzeu. 
Pasibaigus Antrajam pasauliniam karui karinės aviacijos mokyklos buvo panaikintos. Po 1948 m. mokyklos buvo atkurtos Sibiu, Tekučyje ir Mediaše. 1953 m. 1-oji karo aviacijos mokykla Tekučyje buvo pervadinta į Aurelo Vlaicu karo pajėgų karininkų mokyklą, kuri 1958 m. buvo perkelta į Boboką (Buzeu apskritis). Čia ji veikė kaip aukštoji karininkų rengimo mokykla su 4 metų apmokymo kursu, rengusi tiek karinius, tiek civilinius pilotus, kitą skraidantį ir antžeminį personalą. 

Po 1989 m. gruodžio revoliucijos, 1991 m. mokykla buvo performuota į Aurelo Vlaiku Karo aviacijos institutą, o 1997 m. jis performuotas į dabartinę Aurelo Vlaiku oro pajėgų taikymo mokyklą. Anrio Koandos Oro pajėgų akademija Brašove užtikrina būsimųjų oro pajėgų karininkų akademinį rengimą. 

2004 m., po oro pajėgų pertvarkos, mokykla ėmė rengti ne tik pilotus, bet ir zenitinės artilerijos, raketų žemė-oras bei radarų kariuomenės karininkus. 

## Sandara
Mokykloje yra šios aviacijos eskadrilės:
* 201-oji mokyklos eskadrilė (Jakovlev Jak-52);
* 202-oji mokyklos eskadrilė (Antonov An-2);
* 203-oji mokyklos eskadrilė (IAR-99 Standard);
* 204-oji mokyklos eskadrilė (IAR-99 Şoim);
* 206-oji mokyklos eskadrilė (IAR-316B Alouette III).
LKL 2006–2007 m. sezonas

**LKL 2006-2007 m. sezonas** – 14–tas lygos sezonas. Lygoje triumfavo Kauno „Žalgiris“, finalo serijoje 4:2 nugalėjęs Vilniaus „Lietuvos rytą“. 

## Transliacijos
Šį sezoną krepšinio gerbėjai LKL kovas matė per LRT televiziją. Transliacijų laikas – šeštadieniais, po 16 val. „Žinių“, o kai žaidė „Žalgiris“ – „Lietuvos rytas“ – prieš „Panoramą“, t. y. 18:45 val.

## Reguliarusis sezonas

## Atkrintamosios varžybos
Jorge Burruchaga

**Chorchė Luisas Buručiaga** (*Jorge Luis Burruchaga*; g. 1962 m. spalio 9 d.) – buvęs Argentinos futbolininkas, saugas. Baigęs profesionalaus futbolininko karjerą ėmėsi futbolo trenerio veiklos.

## Karjera
Karjerą pradėjo Argentinos antrojo diviziono klube „Arsenal de Sarandí“. 1982 m. perėjo į „Independiente“, kur tapo vienu svarbiausių klubo žaidėjų, laimėjo Libertadores ir Tarpžemyninę taures. 1985 m. Buručiaga išvyko į Europą, „Nanto“ klubą. Vėliau žaidė kitame Prancūzijos klube „Valenciennes“, kur įsivėlė į skandalą dėl varžybų rezultatų pirkimo. Karjerą baigė Argentinoje, tame pačiame „Independiente“ klube.

2002 m. Buručiaga pradėjo trenerio karjerą savo pirmajame klube „Arsenal de Sarandí“. Vėliau treniravo dar kelis Argentinos klubus, tarp jų ir „Independiente“. 2011 m. tapo Paragvajaus klubo „Libertad“ treneriu.

## Rinktinė

Argentinos rinktinje sužaidė 57 rungtynes ir įmušė 13 įvarčių. Pats svarbiausias iš jų – pergalingas įvartis į Vakarų Vokietijos vartus 1986 m. pasaulio futbolo čempionate.

## Laimėjimai
;Independiente
* Primera División Argentina (1): 1983 m.
* Copa Libertadores (1): 1984 m.
* Tarpžemyninė taurė (1): 1984 m.
* Supercopa Sudamericana (1): 1995 m.
* Recopa Sudamericana (1): 1995 m.

;
* Pasaulio futbolo čempionatas (1): 1986 m.
** 2 vieta (1): 1990 m.

## Dalyvavimas čempionatuose

|}

## Išnašos

## Nuorodos
*
Jorge Valdano

**Chorchė Albertas Valdanas** (*Jorge Alberto Valdano*; g. 1955 m. spalio 4 d.) – buvęs Argentinos futbolininkas, rungtyniavęs atakuojančio saugo arba puolėjo pozicijoje, vėliau – futbolo treneris.

Karjerą pradėjo „Newell's Old Boys“ klube, bet po 2 metų paliko Argentiną ir visą savo likusią karjerą tęsė Ispanijoje. Daugiausia rungtyniavo „Deportivo Alavés“ ir „Real Zaragoza“ klubuose, bet karjeros pabaigoje persikėlė į „Real Madrid“. 1988 m. susirgo hepatitu ir baigė futbolininko karjerą.

Argentinos rinktinėje Valdanas žaidė nedaug – per 15 metų vos 23 varžybose. Tačiau jis pasižymėjo įvarčiu 1986 m. pasaulio futbolo čempionato finale. Valdanas taip pat dalyvavo 1982 m. pasaulio čempionate, bet gavo traumą ir po grupės varžybų nebežaidė.

Baigęs futbolininko karjerą, Valdanas pradėjo treniruoti „Real Madrid“ jaunimo komandą, o vėliau ir pagrindinę komandą. Taip pat treniravo Tenerifės ir Valensijos klubus. 2009 m. Chorchė Valdanas tapo „Real Madrid“ klubo prezidentu, bet 2011 m. dėl konfliktų su treneriu Žozė Munriniju buvo atleistas.

## Laimėjimai

### Žaidėjo karjera
;Newell’s Old Boys
* Primera División Argentina (1): 1974 m.
;Real Madrid
* La Liga (2): 1985–86, 1986–87 m.
* Copa de la Liga (1): 1985 m.
* UEFA taurė (2): 1984–85, 1985–86 m.
; 
* Pasaulio futbolo čempionatas: 1986 m.

### Trenerio karjera
;Real Madrid
* La Liga (1): 1994–95 m.

## Dalyvavimas čempionatuose

|}

## Išnašos

## Nuorodos
*
Claudio Caniggia

**Klaudijus Paulas Kanidžija** (*Claudio Paul Caniggia*; g. 1967 m. sausio 9 d.) – Argentinos futbolininkas, rungtyniavęs puolėjo arba krašto saugo pozicijoje. Pasižymėjo itin geromis atletinėmis savybėmis, dalyvavo provincijos lengvosios atletikos turnyruose (yra nubėgęs 100 m per 10,7 sekundės).

## Karjera
Karjerą pradėjo 1985 m. „River Plate“ klube. 1988 m. persikėlė į Europą, rungtyniavo Italijos klubuose. 1993 m. Kanidžija suspenduotas 13-ai mėnesių už kokaino vartojimą. 1995 m. žaidėjas grįžo į Argentiną, į pagrindinį savo buvusio „River Plate“ klubo konkurentą „Boca Juniors“. Tačiau jame dėl šeimyninių problemų žaidė epizodiškai. Vėliau Kanidžija vėl išvyko į Europą, žaidė Italijoje, Škotijoje. Karjerą baigė Katare. 2012 m. tapo pusiau mėgėjiško anglų klubo „Wembley FC“ žaidėju.

## Rinktinė
Kanidžija per 15 metų Argentinos rinktinėje sužaidė 50-yje rungtynių. Jis dalyvavo 3 pasaulio futbolo čempionatuose, tiesa, 2002 m. čempionate jis aikštėje taip ir nepasirodė, bet gavo raudoną kortelę už teisėjo įžeidinėjimą. 1990 m. pasaulio čempionate žaidėjas įmušė svarbius įvarčius į Brazilijos ir Italijos vartus, atliko įspūdingą reidą per visą aikštę varžybose su Kamerūnu (net 3 kamerūniečiai griūdami po kojomis nesustabdė argentiniečio). Tiesa, finalą žaidėjas praleido dėl surinktų geltonų kortelių. 1994 m. čempionate įmušė 2 įvarčius Nigerijai. Vėliau treneriu tapus Danieliui Pasarelai, Kanidžija į rinktinę nebekviestas, bet vėliau pakviestas Marselo Bielsos.

## Laimėjimai
;River Plate
* Primera División Argentina: 1985–86 m.
* Copa Libertadores: 1986 m.
* Tarpžemyninė taurė: 1986 m.
* Copa Interamericana: 1986 m.

;Atalanta BC
* Serie B – antra vieta: 1999-00 m.

;Rangers
* Scottish Premier League: 2002–03 m.
* Škotijos futbolo lygos taurė: 2002, 2003 m.
* Škotijos futbolo taurė: 2002 m.

;Qatar SC
* Kataro princo taurė: 2003–04 m.

;
* Copa América: 1991 m.
* Konfederacijų taurė: 1992 m.
* Pasaulio futbolo čempionatas – 2 vieta: 1990 m.

## Dalyvavimas čempionatuose

|}

## Išnašos

## Nuorodos
*
Tekučis

**Tekučis** () – Rumunijos miestas ir municipijus Galacio apskrityje, išsidėstęs tarp miškingų kalvų, dešiniajame Birlado upės krante. Mieste kertasi geležinkeliai iš Galacio, Birlado ir Merešeščio.  

## Istorija
Netoli Tekučio 1576 m. vyko smarkus mūšis tarp Moldavijos kunigaikščio Stepono III ir osmanų kariuomenių.

Rumunijos karalystės laikais Tekučis buvo nebeegzistuojančio Tekučio žudeco sostinė.

## Ekonomika
Miestas anksčiau garsėjo savo konservų fabrikais, kuriuose konservavo daržoves, vaisius ir mėsą, taip pat garstyčių gamyba.

## Gyventai
Istoriniuose šaltiniuose miestas pirmą kartą paminėtas 1134 m.

2009 m. sausio 1 d. miesto teritorijoje gyveno 42 468 gyventojai.

## Nuorodos
Vadi Mudžibas

**Vadi Mudžibas** () – gilus tarpeklis Jordanijoje (Karako ir Madabos muchafazose), besileidžiantis link Negyvosios jūros. 1987 m. paskelbtas rezervatu (užima 220 km² ir yra žemiausiai pasaulyje esanti saugoma teritorija). Slėnio viršutinė dalis yra 900 m aukštyje, apatinė – 410 m žemiau jūros lygio. Pavasarį kanjono dugnu teka vadžiai, jų vandeniui sulaikyti įrengta užtvanka.

Paskutiniojo ledynmečio metu Negyvosios jūros lygis buvo daug aukštesnis, tačiau jam nuslūgus, Arnono upė pragraužė šį gilų kanjoną. Didžiąją dalį Vadi Mudžibo užima dykumos ir uolos, bet vietomis yra skurdžios augalijos, o kur trykšta karštosios versmės, jos gausiau. Čia apsistoja ir daug migruojančių paukščių.

Senovėje Vadi Mudžibas (Arnonas) buvo riba, skirianti moabitų ir amoritų žemes.


Image:WadiMujib-Canyon.jpg|Kanjono dugne
Image:Al Mujib Dam.jpg|Mudžibo užtvanka
Image:Wadi Mujib2.jpeg|Vadi Mudžibas
Danos biosferos rezervatas

**Danos biosferos rezervatas** () – saugoma gamtos teritorija pietinėje Jordanijoje, Tafilos muchafazoje, šalia Danos kaimo. Įkurtas 1989 m. ir apima 308 km² teritoriją.

Rezervatas apima Kadisijos plynaukštę, iškylančią iki 1500 m aukščio, ir rytinį Vadi Arabos slėnio šlaitą. Gausu vaizdingų smiltainio, klinties, granito geologinių darinių, uolų, urvų, kanjonų. Teritorijoje auga 703 augalų rūšys, lankosi 215 ir 38 žinduolių rūšys. Būdingi dygūs, kserofitiniai krūmynai, auga kadagiai, ąžuolai, akacijos. Čia eina pietinė visžalio kipariso arealo riba. Danos rezervate sutinkami reti nubiniai ožiai, stepiniai pelėsakaliai, siriniai svilikėliai, karakalai ir kt.

Teritorijoje randama paleolito laikotarpio ir vėlesnių gyvenviečių liekanų. Pats Danos kaimas yra daugiau nei 500 metų senumo.


Image:Rummana Campsite, Dana Reserve 01.jpg|Rumanos stovyklavietė
Image:Danagorge.jpg|Danos kanjonas
Image:Dana Nature Reserve, May 2010.jpg|Uolynai
File:Mosque in Dana village, Jordan.jpg|Danos kaimo mečetė
Bartėnų pilis

**Bartėnų pilis** (lenk. *Zamek w Barcianach*) – gotikinio stiliaus Vokiečių ordino pilis Bartėnų kaime Varmijos Mozūrų vaivadijoje, Lenkijoje.

## Istorija
Pirmą kartą tvirtovė buvo paminėta 1325 m. XIV a. pabaigoje Vokiečių ordino magistras Vinrichas Kniprodė nusprendė atskirti naują komtūriją. Buvo nuspręsta pilį statyti ant mažos kalvos, apsuptos Livnos upės pelkių. Statybos prasidėjo 1380 m.

Pilį supa gynybinė siena ir griovys, rytinėje pusėje yra ūkinis priešpilis. Iki 1400 m. buvo pastatyta stačiakampio formos 55x58 m siena bei rytinė dalis su įvažiuojamaisiais vartais. Vėliau buvo pastatytas šiaurinis trijų aukštų sparnas. XV a. pradžioje šiaurės rytų kampe buvo pastatytas mažas apvalus bokštas. Po Ordino sekuliarizacijos pilis tapo vietinio turtų valdytojo buveine. Šio laikotarpio metu prie pilies vakarinėje dalyje pastatyta klėtis.
 
Nuo XIX a. iki 1945 m. pilis buvo privati nuosavybė. Po Antrojo pasaulinio karo ten buvo įsteigtas kolūkis, veikė biuras ir sandėliai. Šiuo metu pilį nupirko privatus investorius. Ateityje, po renovacijos, ten planuojama atidaryti viešbutį.

Bartėnų pilis ir šiais laikais yra geros būklės. Ši pilis be bokštų yra puikus besikeitusios kryžiuočių militaristinės architektūros pavyzdys.

## Nuorodos
* Bartėnai (lenkų k.) (zamki.net.pl)
* Bartėnai (lenkų k.) (www.zamki.pl)
* Bartėnai (lenkų k.) (www.zamkipolskie.com)
Spleen and Ideal

**„Spleen and Ideal“** ('apmaudas ir idealas') – antrasis studijinis iš Australijos kilusios ethereal/gothic grupės „Dead Can Dance“ albumas. Įrašytas ir išleistas 1985 m.

Kaip ir debiutinį albumą, „Spleen and Ideal“ išleido ši muzikantų sudėtis: Brendan Perry, Lisa Gerrard, Scott Rodger, James Pinker ir Peter Ulrich. Taip pat Gus Ferguson prisidėjo grodamas violončele. Nors šiam, kaip ir pirmajam albumui būdinga gothic/ethereal stilistika, jame panaudota daugiau pasaulio etninės ir neoklasikinės muzikos elementų. Būtent su šiuo albumu įsitvirtino tradicinė „Dead Can Dance“ muzikos stilistika – gili, atmosferiška, „nežemiška“. Albumas remiasi Šarlio Bodlero ir Tomo de Kvinsio kūrinių tematika.

## Kūriniai
# „De Profundis (Out of the Depths of Sorrow)“ – 4:00
# „Ascension“ – 3:05
# „Circumradiant Dawn“ – 3:17
# „The Cardinal Sin“ – 5:29
# „Mesmerism“ – 3:53
# „Enigma of the Absolute“ – 4:13
# „Advent“ – 5:19
# „Avatar“ – 4:35
# „Indoctrination (A Design for Living)“ – 4:16

## Šaltiniai
Vokiečių ordino pilis

**Vokiečių ordino pilys** (vok. *Ordensburg*) – Vokiečių ordino gotikinės tvirtovės ir vienuolynai. Prūsijos ir Livonijos teritorijoje Kalavijuočių ordinas, o vėliau ir kryžiuočiai pastatė apie 200 pilių. Iš pradžių jose gintasi nuo pagonių, vėliau – nuo Lietuvos ir Lenkijos. Viena pilis kontroliavo apie 370 km² Prūsijoje ir 789 km² Livonijoje, Kurše ir Estijoje.

Dauguma pilių pastatyta antroje XIV a. pusėje, Seniausia žinoma – XIII a. Iš pradžių pilys buvo statomos naudojant rąstus, žemę ir molį, vėliau – plytas ir lauko akmenis. Tipinės formos Kryžiuočių pilis susiformavo XIV a. Ją dažniausiai sudaro ūkinis papilys ir vienuolyno namai – kvadratinė arba stačiakampė tikroji pilis, kurios apatinė dalis buvo akmeninė. Tikrojoje pilyje buvo sandėliai, ūkiniai ir gyvenamieji kambariai. Tai dažniausiai trijų aukštų pastatas, kurį supo vidinis kiemas ir dviaukštis priebutis. Pirmajame pilių aukšte buvo ūkiniai pastatai, antrajame – gyvenamieji kambariai, koplyčia, virtuvė, valgykla, pasitarimų salė, trečiajame – sandėliai ir arsenalas. Dažniausiai koplyčia, pasitarimų salė ir valgykla buvo dviejų navų patalpomis su kolonomis viduryje. Skliautai – gotikiniai, lenkti ir briaunoti. Sienos dekoruotos paveikslais. Papilyje buvo arklidės, kalvės, klėčiai, patalpos tarnams. Ji buvo atskirta nuo tikrosios pilies grioviu su pakeliamuoju tiltu. Tuo tarpu visą kompleksą supo gynybinės sienos su aukštais bokštais.

## Vokiečių ordino pilių sąrašas

## Šaltiniai
*